《省垣夜与严春门掌科共酌》
明代·李学一

春宵入席偶追陪，省署张灯共举杯。万户星辰花影静，九天闾阖漏声回。

自惭薄劣清班滥，且喜唐虞泰运开。近侍汉廷谁最幸，共誇严助出群材。

作者简介：李学一，字万卿，号文轩。归善（今广东惠阳）人。明世宗嘉靖三十七年（一五五八）举人，明穆宗隆庆二年（一五六八）进士，选庶吉士。散馆，授刑科给事中。历任湖广参议、贵州提学副使。清温汝能《粤东诗海》卷三四、吴道镕《广东文徵作者考》卷四有传。李学一诗，以张友仁一九四八年手抄本《文轩公集》为底本。